Οι **Razastarr** (**Ανδρέας-Οδυσσέας Τσιαμπόκαλος** & **Νικόλας Καρίμανλης**) δημιουργήθηκαν το Φθινόπωρο του 1993 στον Βύρωνα Αττικής. Είναι ένα από τα πλέον ιστορικά ελληνόφωνα Hip-Hop συγκρότημα και άμεσα συνδεδεμένα με τις ρίζες της κουλτούρας στην Ελλάδα. Ανήκουν στους πρωτοπόρους του είδους στην Ελλάδα, στην πρώτη γενιά χιπ χοπ συγκροτημάτων μαζί με τους **FF.C**, τους **Active Member**, τους **Terror X Crew** και άλλους. Η επιρροή τους στην επόμενη γενιά hip-hop είναι καθοριστική, καθώς το σχήμα έχει κάνει κατά καιρούς τολμηρές αλλαγές και πειραματισμούς στον ήχο του. Το όνομα προέκυψε όταν ήταν στη **Freestyle Productions** και σήμαινε «ένα αστέρι από τη φυλή του ουρανού». Όμως, κατά καιρούς η σημασία αλλάζει, ανάλογα με εκείνον που καλείται να τους «μεταφράσει».

Μουσική Πορεία
--------------

Η αρχή έγινε σε ένα γήπεδο μπάσκετ στον Βύρωνα. Ο Ανδρέας και ο Νικόλας γνωρίστηκαν με βάση την εν ασχολία τους με το Hip-Hop. O Ανδρέας τότε άνηκε σε ένα group από το 1991 και ο Νίκος είχε κάτι άλλο με έναν φίλο του. Στον Νικόλα ανήκε τότε ένα drum machine και έγινε η αφορμή να βάλουνε κάτω τους στίχους τους ο καθένας και να βγάλουνε κάτι κοινό. Ξεκινώντας το 1993 την πορεία τους καθαρά ερασιτεχνικά με πολύ περιορισμένες εμφανίσεις. Στην αρχική σύσταση του συγκροτήματος άνηκε και ο **Θωμάς Σπυρόπουλος**, ξάδερφος του Ανδρέα.

Το πρώτο τους demo/underground άλμπουμ ηχογραφήθηκε στο τότε studio του **Μιχάλη Παπαθανασίου** (συνιδρυτής των **Goin' Through**) στην Κυψέλη, και είχε προγραμματιστεί να κυκλοφορήσει μέσω της Freestyle Productions, αλλά λόγω διαφωνιών έμεινε ακυκλοφόρητο. Ο τίτλος του δίσκου ήταν "Ένα Αστέρι από τη Φυλή του Ουρανού", όπου ο μισός δίσκος ήταν με αγγλικούς και ο υπόλοιπος με ελληνικούς στίχους πάνω σε παραγωγές του **B.D. Foxmoor** (ιδρυτής των Active Member και της Freestyle Productions) και το εξώφυλλο είχε σχεδιαστεί από τον Xray (τότε μέλος των Active Member).

Μετά από δυόμιση χρόνια, έγινε η αποχώρηση τους από την παρέα της Freestyle Productions και η δημιουργία των **Dustheadz Click** μαζί με τους FF.C και τους **Frontal Attack**. Η πρώτη τους δισκογραφική εμφάνιση ως Razastarr έγινε το 1997, στο ντεμπούτο σε δισκογραφική εταιρεία των FF.C με τίτλο **Σ' Άλλη Διάσταση**, σε δύο κομμάτια *Γι' Αυτούς Που Έχουν Φύγει* και *Η Κλίκα Της Στάχτης*. Παράλληλα, προωθώντας το demo τους και με τη βοήθεια του Μιχάλη Παπαθανασίου, έκλεισαν συμβόλαιο με την **FM Records** για την κυκλοφορία τριών δίσκων Razastarr. Ο πρώτος δίσκος των Razastarr είχε τίτλο **Όπως Λιώνει το Κερί** και κυκλοφόρησε το 1998. Οι μοναδικές συμμετοχές στον δίσκο ήταν των FF.C και **Dj Sparky T** (τότε μέλος των FF.C), όπου λόγω δισκογραφικών δικαιωμάτων εμφανίστηκαν ως Dustheadz Click και με προσωπικά ψευδώνυμα ο καθένας, πέρα του Sparky T. Mετέπειτα, η μουσική παρέα Dustheadz Click σταμάτησε να υφίσταται, έπειτα από πορεία περίπου δύο ετών.

Κατά την ηχογράφηση του EP **Το Κελί** (που κυκλοφόρησε το 1999), αποχώρησε ο Θωμάς για προσωπικούς λόγους. Το Κελί ήταν ο προπομπός για τον δίσκο που ακολούθησε μετά στα τέλη της ίδιας χρονιάς. Ο δίσκος **Τα πιο όμορφα όνειρα είναι ανώνυμα** είναι ο πιο αντιπροσωπευτικός ήχος για το ύφος του συγκροτήματος, που είναι χαρακτηριστικός και στις μετέπειτα δουλείες, προσωπικές και μη. Οι πειραματισμοί στη μουσική με φυσικά όργανα ακολούθησαν και στα δύο κομμάτια (*Ο Πιο Μίζερος Εχθρός Σου* & *Όπου Και Να 'σαι)* που ηχογραφήθηκαν για την **Χαρμολύπη** (Αντίξοες Παραγωγές *2001*) σε παραγωγή του **Σκηνοθέτη** (συνιδρυτής των FF.C).

Το επόμενο LP των Razastarr που ήταν προγραμματισμένο να κυκλοφορήσει μέσω της FM Records, μόνο με instrumental κομμάτια σε παραγωγή και των δύο μελών, αλλά λόγω διαφωνιών με τη δισκογραφική εταιρεία παρέμεινε ακυκλοφόρητο. Έπειτα, η δισκογραφική τους πορεία "πάγωσε" ως συγκρότημα λόγω υποχρεώσεων, παρά τις διάφορες ζωντανές εμφανίσεις, τα δύο μέλη ασχολήθηκαν με προσωπικές δουλειές και συμμετοχές σε δίσκους (Οδυσσέας "**Από το Μηδέν στο Είμαι**", *Ήχοτρον Productions* *2005* & Νικόλας "**Εν Χρόνω**" *Ήχοτρον Productions* *2006).*

Οι ζωντανές εμφανίσεις που ακολούθησαν το 2008 ως Razastarr έγιναν με την παρουσία φυσικών οργάνων (full band) και αποτέλεσαν το ύφος του επόμενου δίσκου των Razastarr, ο οποίος παρέμεινε ανολοκλήρωτος. Παράλληλα, κυκλοφόρησαν διάφορα side projects και solo δουλείες (Κίκο & Ουίκι "**Λαμπόγυαλο**" *ανεξάρτητη παραγωγή 2008*, Νικόλας "**Πολιτικοί Στοχασμοί...2012**" *ανεξάρτητη παραγωγή 2012* & Οδυσσέας "Not For Sale (Part 1)" *ανεξάρτητη παραγωγή 2013)* και συνεργάστηκαν σε συναυλιακό επίπεδο με την παλιά σχολή αλλά και με νέους Hip-Hop καλλιτέχνες, Έλληνες και διεθνείς, με όλες τις πιθανές εκδοχές – Guest εμφανίσεις σαν Razastarr, σαν Solo καλλιτέχνες, με Full Band, σε συναυλίες, φεστιβάλ και άλλες εκδηλώσεις*.*

Ώσπου το 2014, η συναυλία στο Χυτήριο μαζί με τον **Dj Everlast**, αποτέλεσε την αφορμή για την ολοκλήρωση του τρίτου δίσκου Razastarr. Ακολούθησαν ανεξάρτητες Internet Single κυκλοφορίες ("Όλοι οι Θεοί" *ανεξάρτητη παραγωγή 2014* και "Μπόλικη Αγάπη" Beatquick *2015*) και διάφορες ζωντανές εμφανίσεις, μαζί με τον **Dj Wheel M**, που στην πορεία έγινε μέλος του συγκροτήματος. Το 2016 ολοκληρώθηκε ο τρίτος επίσημος δίσκος των Razastarr μετά από 17 χρόνια, με τίτλο **Αφού Σκοτώσω Τη Δίψα Μου** και η διανομή έγινε μέσω της **Innersense Productions Athens**. Μετά από 25 χρόνια πορεία ανακοινώθηκε το τέλος του κύκλου ως Razastarr με την οργάνωση μίας επετειακής ζωντανής εμφάνισης το Σάββατο 4 Νοεμβρίου 2017 στην Κεντρική Σκηνή του Passport Κεραμεικός.

Μουσική συνεχίσανε να κάνουν ως Solo καλλιτέχνες, αλλά και ως Razastarr ξαναβρεθήκαν μαζί στην σκηνή, με πρωτοβουλία και με κάλεσμα κάποιου άλλου, εφόσον οι λόγοι και οι συνθήκες τους έβρισκαν σύμφωνους. Οι μετέπειτα Solo κυκλοφορίες και Side Projects είναι ονομαστικά: **Δικαίωμα στη ζωή**, **Τρύπια παπούτσια** και **Seagull Call (instrumental)** (Νικόλας - *internet singles 2018*), **Διάφανο (ορχηστρικό μέρος Ι)** (Νικόλας *2018*), **Αφετηρία** (Οδυσσέας μαζί με **Muddy Vibez** *2019*), **Άπατη Γη** (Οδυσσέας *2020*) & **RAZAMENTAL** (Νικόλας *2020*).

Δισκογραφία
-----------

### Άλμπουμ

* **Όπως Λιώνει Το Κερί** ‎(FM Records, 1998)
* **Τα Πιο Όμορφα Όνειρα Είναι Ανώνυμα** ‎(FM Records, 1999)
* **Αφού Σκοτώσω Τη Δίψα Μου** ‎(Razastarr Self-released, 2016)

### Singles, EP

* **Το Κελί** ‎(EP, FM Records,1999)
* **Όλοι οι Θεοί** ‎(Internet Single, Razastarr Self-released, 2014)
* **Μπόλικη Αγάπη** ‎(Internet Single, Beatquick, 2015)

### Μουσικά βίντεο

* **Ναυπηγοί της Φαντασίας** (Από το δίσκο "Όπως Λιώνει Το Κερί")
* **Τα πιο όμορφα όνειρα είναι ανώνυμα** (Από το δίσκο "Τα Πιο Όμορφα Όνειρα Είναι Ανώνυμα‎")
* **Μπόλικη Αγάπη** (Από το δίσκο "Αφού Σκοτώσω Τη Δίψα Μου‎" / Από το Internet Single "Μπόλικη Αγάπη")
* **Γι' Αυτούς** **(συμμετοχή Icy)** (Από το δίσκο "Αφού Σκοτώσω Τη Δίψα Μου‎")
* **Το Φως Του Ήλιου** **(συμμετοχή Αντώνης Φραγκιαδάκης - Δραβίδες)** (Από το δίσκο "Αφού Σκοτώσω Τη Δίψα Μου‎")

Πηγές
-----

1. 1 2  «RAZASTARR - LIVE Παρουσίαση Νέου Δίσκου "Αφού Σκοτώσω Τη Δίψα Μου"». *Ελεύθερος Τύπος*. 3 Νοεμβρίου 2016. Ανακτήθηκε στις 1 Σεπτεμβρίου 2021.
2. 1 2 3 4  «Οι Razastarr ξανάρχονται με καινούριο άλμπουμ και θαμμένο το τσεκούρι του hip hop πολέμου». *popaganda.gr*. Ανακτήθηκε στις 1 Σεπτεμβρίου 2021.
3. 1 2 3  «Οδυσσεας (Razastarr) - Συνεντευξη». *hiphop.gr*. 18 Νοεμβρίου 2003. Ανακτήθηκε στις 1 Σεπτεμβρίου 2021.
4. 1 2 3 4 5   *Unknown Sound - Οδυσσέας (Razastarr) 12/01/20*, ανακτήθηκε στις 2021-09-01
5. 1 2 3 4  «Mixcloud». *Mixcloud*. Ανακτήθηκε στις 1 Σεπτεμβρίου 2021.
6. ↑  Σαμακοβλής, Αποστόλης (4 Δεκεμβρίου 2019). «Μια πεντάδα κομματιών αφιερωμένη στο hip hop του '90 | Μουσική». *MAXMAG | Πολιτισμός, Τέχνες, Διασκέδαση, Ομορφιά*. Ανακτήθηκε στις 1 Σεπτεμβρίου 2021.
7. ↑  «Νικόλας (Razastarr) Interview». *hiphop.gr*. 22 Μαΐου 2007. Ανακτήθηκε στις 1 Σεπτεμβρίου 2021.
8. ↑  «Nikolas Razastarr». *Nikolas Razastarr*. Ανακτήθηκε στις 1 Σεπτεμβρίου 2021.
9. ↑  «Razastarr». *Discogs* (στα Αγγλικά). Ανακτήθηκε στις 1 Σεπτεμβρίου 2021.

Εξωτερικοί σύνδεσμοι
--------------------

* Razastarr στο Facebook
* Razastarr στο YouTube
* Νικόλας (Razastarr) στο Bandcamp
* Οδυσσέας (Razastarr) στο SoundCloud